כאשר האנימורפס רוצים להשתנות לחיה מסוימת, עליהם לגעת בה ולהתרכז בה. החיה נכנסת למעין טראנס, ונותנת להם לגעת בה בלי לתקוף אותם. תהליך זה נקרא תהליך הרכישה. לאחר שרכשו את ה-DNA של החיה, האנימורפס יכולים להשתנות אליה בכל רגע על ידי ריכוז מחשבותיהם בחיה. כשהם נמצאים בגוף החיה, הם יכולים לתקשר זה עם זה באמצעות טלפתיה.
להשתנות יש מגבלת-זמן. אם נמצאים באותו הגוף יותר משעתיים, נכלאים בגוף זה לתמיד ומאבדים את יכולת ההשתנות - כמו שקרה לטוביאס, שנתקע בגוף נץ אדום-זנב. האנדליטים מכנים את מי שנתקע במצב זה "נוטליטים". גם קאסי נתקעה, בגוף של גולם בספר מספר תשע-עשרה, אולם מכיוון שגולם משתנה באופן טבעי לפרפר, קאסי יכלה לחזור לגופה האנושי אחר כך.
במקרה בו ההשתנות היא לחיה שקטנה יותר מהמסה המקורית של האדם, החומר העודף יצוף בחלל אפס, ישנה סבירות שחללית שעוברת שם תמשוך את המסה העודפת הזו ותמשוך אותם לחלל. כמו שקרה בספר 18 ("ההחלטה").
יירקים מפורסמים.
שנה יירקית שווה לשתי שנים בסגנון אנדליטי ואנושי. שנת 1966 לספירה (הפלישה הגדולה לגלקסיה) הייתה שנת 998 אצל היירקים ו-3992 אצל האנדליטים.
החל משנת 1968, תחילת הכיבושים היירקים, יש ליירקים בכירים גם דרגות. יש ארבעים-ושבעה ויסרים, ולכל אחד מהם גדוד הורק-באג'ירים משתלטים משלו. יש להפריד בין שם היירק לדרגתו- וויסר שלוש לדוגמה זו הדרגה של אספלין9466. השם לא משתנה, אבל הדרגה עשויה להשתנות, אם כי לא אוטומטי: למרות שוויסר אחת איבדה את דרגתה לפני ספר 30 וויסר שלוש נשאר בדרגתו ספר 46. בספר "הוויסר" מוסבר שקודם נערך בירור לוויסר אחת-לשעבר.
ספרי הסדרה הראשית.
רק הספרים 1–18 תורגמו לעברית.
קישורים חיצוניים.
ספרי אנימורפס לקריאה (אנגלית)
אל-קרקסאני
צבי קלישר
יהודה חי אלקלעי
ספייק ג'ונז
ספייק ג'ונז (באנגלית: Spike Jonze; נולד ב-22 באוקטובר 1969) הוא שחקן, במאי וידאו קליפים, תסריטאי, ובמאי ומפיק קולנוע אמריקאי ממוצא יהודי. זוכה פרס גלובוס הזהב ופרס אוסקר לתסריט המקורי הטוב ביותר על התסריט שכתב לסרט "היא".
ג'ונז נודע בעיקר בזכות שני סרטים שביים לפי תסריטיו של צ'ארלי קאופמן, "להיות ג'ון מלקוביץ'" מ-1999 ו"אדפטיישן" מ-2002.
קורות חייו.
נולד בשם אדם שפיגל (Adam Spiegel) ברוקוויל, מרילנד שבארצות הברית לאב יהודי ולאם נוצרייה. יש לו אח ששמו סאם אשר עוסק כמפיק גם כן.
הבעלים הקודם של חנות קהילתית בבת'סדה, מייק הנדרסון, נתן לו את הכינוי "ספייק ג'ונז" על שם המוזיקאי ספייק ג'ונס. לאחר שסיים את לימודיו בתיכון עסק ג'ונז כצלם ב"פריסטיילין' מגזין".
קריירה.
ב-1993, הופיע ג'ונז לראשונה בקולנוע בתפקיד קטן בסרט "Mi Vida Loca". ב-1997, הוא הופיע בסרטים: המשחק ושלושה מלכים.
ב-1999, הופיע ג'ונז בווידאו קליפ של פאטבוי סלים לשיר "Praise You", ובקליפ הוא עצמו רוקד יחד עם חבורת מחול בהנהגתו. הוא ביים את הקליפ וחיבר את הכוריאוגרפיה.
ב-2001, הוא שיחק בסרט "Keep Your Eyes Open". ב-2006, השתתף ג'ונז באלבומו של בק "The information" בשיר "The Horrible Fanfare/Landslide/Exoskeleto".
מאז 2007 משמש ג'ונז כמפיק ברשת הטלוויזיה האינטרנטית "VBS.tv".
ב-2009, ביים ג'ונז את הסרט "ארץ יצורי הפרא".
חיים אישיים.
ג'ונז נישא לבמאית סופיה קופולה ב-26 ביוני 1999. בדצמבר 2003 התגרשו השניים.
ג'ונז הוא חובב מחול ידוע.
יובנטאס
מרס (מיתולוגיה)
מרס (או מארס; מלטינית: Mars) היה אל המלחמה במיתולוגיה הרומית, אחד מהאלים החשובים והמכובדים ביותר בפנתאון האלים הרומי.
מרס היה בנם של יופיטר, ראש האלים, ושל אשתו יונו, אחיהם של אל האש והנפחים וולקן ואלת הנעורים יובנטאס, ואביהם של רמוס ורומולוס (שנולדו לאחר שאנס את ריאה סילביה). הוא מקביל לאל המלחמה היווני ארס.
הרומאים העריצו את מרס עד מאוד וקראו על שמו מספר דברים:
הבי
ג'ייסון בקר
ג'ייסון בקר (באנגלית: Jason Becker, נולד ב-22 ביולי 1969) הוא גיטריסט ומלחין מטאל נאו-קלאסי אמריקאי, אשר זכה לפרסום על נגינתו כבר בגיל 16. הופיע כחלק מהצמד "Cacophony" שכלל גם את מרטי פרידמן.
חייו.
בקר הוציא שני אלבומים במסגרת הצמד Speed Metal Symphony בשנת 1987 ו-"Go Off!" שנה לאחר מכן. בנוסף הוא הוציא אלבום סולו בשם "Perpetual Burn" ב-1988.
בגיל 20, קיבל הצעה להצטרף ללהקה של דייוויד לי רות', אך בעת ההכנות לסיבוב הופעות ב-1990, החל להרגיש חולשה בידיו וברגליו; הוא אובחן כחולה במחלת העצבים המוטוריים ALS, ונמנע ממנו להשתתף בסיבוב ההופעות. האלבום בו השתתף "A Little Ain't Enough" זכה באלבום זהב, ונחשב כאלבומו הטוב ביותר של רות'.
בהמשך הוציא בקר את האלבום "Raspberry Jams" (1999), שכלל הקלטות דמו שלא יצאו קודם. לאחר מכן יצא אלבומו "Blackberry Jams" (2003), שכלל הקלטות דמו שפורסמו באלבומים אחרים ועובדו מחדש.
בדומה למספר גיטריסטים ידועים של המטאל הנאו-קלאסי (כגון ינגוויי מלמסטין), הושפע בקר מיצירותיו של הכנר ניקולו פאגאניני. הוא אף יצר גרסה משלו לקפריצ'ו החמישית של פאגאניני.
אף על פי שמחלתו של בקר פגעה ביכולתו לזוז ולדבר, הוא ממשיך להלחין מוזיקה, בעזרת מחשב ומוזיקאים אחרים. בדרך זו הוא הוציא את "Perspective" בשנת 1996.
ג'ון מלקוביץ'
ג'ון גאבין מלקוביץ' (באנגלית: John Gavin Malkovich; נולד ב-9 בדצמבר 1953) הוא שחקן קולנוע ותיאטרון, במאי ומפיק אמריקאי, זוכה פרס אמי ופרס אובי.
ביוגרפיה.
מלקוביץ' נולד בכריסטופר, אילינוי שבארצות הברית, למשפחה נוצרית ממוצא קרואטי, גרמני, צרפתי ובריטי. אביו עמד בראש תנועה לשימור הסביבה ואמו הייתה בעלים של עיתון מקומי. לו שלוש אחיות צעירות ואח אחד גדול.
למד באוניברסיטת מזרח אילינוי. לאחר מכן, עבר לאוניברסיטת אילינוי סטייט, בה למד תיאטרון, אך נשר בטרם עת.
קריירה.
מלקוביץ' שיחק בסרטים דוגמת "ז'אן ד'ארק" של לוק בסון, שבו גילם את שארל השביעי מלך צרפת, "צילו של ערפד", "דמעות של שתיקה" עטור התשבחות ו"מעבר לעננים", סרטו האחרון של אנטוניוני, לצד סרטים הוליוודים כדוגמת "שחיתות בצמרת", "בקו האש" של קלינט איסטווד ו"קון אייר".
הוא גילם את "אתוס" ב"האיש במסיכת הברזל", על פי ספרו של אלכסנדר דיומא, את שארל-מוריס דה טליראן במיני סדרה "נפוליאון", שבו כיכב ואת צ'ארלס השני מלך אנגליה ב"ליברטין".
שיחק בסרטיהם של סטיבן ספילברג, מנואל דה-אוליברה, ברנרדו ברטולוצ'י, וודי אלן, רוברט בנטון, סטיבן פרירס וג'יין קמפיון. מלקוביץ' בעצמו ביים סרט קולנוע אחד ב-2002 בשם "הרקדן בקומה מעל" בכיכובו של חאבייר בארדם.
הבמאי ספייק ג'ונז ביים ב-1999 את הסרט "להיות ג'ון מלקוביץ'", אחד הסרטים היחידים בהם כולל שם הסרט את שמו של שחקן. מלקוביץ' גילם שם את עצמו, ובאופן יוצא דופן לגבי שחקן המגלם את עצמו - שיחק באחד התפקידים הראשיים, וקיבל זמן מסך רב מאוד.
ב-2006 הופיע בסרט "אראגון" בתור המלך גאלבטוריקס, הנבל הראשי.
ב-2014 שיחק בתפקיד המרכזי בסדרה "Crossbones" בתור אדוארד טיץ' שחור הזקן.
חיים אישיים.
ב-2009 היה אורח בפסטיבל הקולנוע ירושלים והעביר כיתת אמן. ב-2013 הופיע ב"קומדיה השטנית" במסגרת פסטיבל אילת הבינלאומי למוזיקה קאמרית.
יוונים אורתודוקסים
שקע הירדן
תוכנית לאודרמילק
חיל רגלים קל
חיל רגלים קל הוא הסוג הקדום ביותר של חיל הרגלים. בעת העתיקה וימי הביניים חימושם היה דל וכלל קשתות וכלי הטלה למיניהם. הם נלחמו בדרך כלל במערך מפוזר, לעומת החי"ר הכבד שנלחם במערכים מוצקים. חיל הרגלים הקל קיים גם בצבאות מודרניים.
בצה"ל, המונח חי"ר קל מתייחס ליחידות חיל רגלים הנושאות ציוד קל (נשק קל אישי, רובי סער, רימוני יד, מקלעים ורובי צלפים), שנועדו בעיקר לפעולות ביטחון שוטף ושמירה על הגבולות. בחי"ר הקל משרתים גדודים מעורבים (גברים ונשים). הדרישות הפיזיות בהם נמוכות יותר וכך גם רמת ההכשרה. לוחמי חי"ר קל אינם מיועדים ללחימה אינטנסיבית (כגון מלחמה כוללת) אלא לפעולות אבטחה וביטחון שוטף. לפי אמיר אבשטיין ומידד אבידר המונח חי"ר קל הוצמד בתחילה ללוחמים ביחידת קרקל כדי לציין שמדובר בלוחמי חי"ר בעלי הכשרה פחותה, אך השימוש במושג הוא שגוי, שכן בעולם המושג light infantry מתייחס באופן כללי לחי"ר מוצנח או רגלי, ללא קשר לרמת ההכשרה.
ג'ון קיוזאק
ג'ון פול קיוזאק (באנגלית: John Paul Cusack; נולד ב-28 ביוני 1966) הוא שחקן קולנוע, מפיק ותסריטאי אמריקאי.
ביוגרפיה.
קיוזאק נולד באילינוי שבארצות הברית, למשפחה אירית-קתולית. אביו וארבעת אחיו אף הם שחקנים. קיוזאק למד שנה באוניברסיטת ניו יורק ואז נשר. אחת מאחיותיו הגדולות היא השחקנית ג'ואן קיוזאק.
קריירה.
קיוזאק שיחק בסרטים רבים ביניהם: "הבוגרים" (1983) לצד קיאנו ריבס, "בת שש עשרה הייתי" (1985) לצידה של מולי רינגוולד, "אני והחברה" (1986), "משדרים חדשות" (1987) בתפקיד אורח של שליח המגיע למשרד, "צללים וערפל" (1992), "מפת הלב האנושי" (1992) בתפקיד שרטט המפות, "בוב רוברטס" (1992) בתפקיד אורח כמנחה, "קליעים מעל ברודוויי" (1994) ובתפקיד ג׳ונתן טרג׳ר "בדיוק כשהתאהבנו" (2001).
ב-2010 שיחק בתפקיד ראשי בסרט הקומדיה "מכונת זמן בג'קוזי", אך לא כיכב בסרט ההמשך שיצא לאקרנים ב-2015.
בשנת 2017 שיחק בסרט הפשע "ארסנל", בכיכובם של ניקולס קייג' ואדריאן גרנייה.
חיים אישיים.
בעברו, התאמן כשני עשורים בקיקבוקס לקראת צילומי הסרט "אמרי לי כן", ולו חגורה שחורה רמה שש בשיטת יוקידוקאן.
ב-2016 וב-2020 תמך בקמפיין הבחירות לנשיאות ארצות הברית של מועמד המפלגה הדמוקרטית, ברני סנדרס.